《送曹时卿赴湖广乡试》
明代·张诩

时卿过我西湖坐，全楚英材见此生。五色文章为世重，百年吾道待时行。

贤流素志非温饱，文士填胸有甲兵。蚤晚飞黄腾踏去，好将三策助升平。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。